**KELIONĘ PO ŠIAURINĘ LENKIJĄ ATMINTINĖ**

**2023.04.29 -05.01**

**Kelionės vadovas:gidas Nerijus tel.** 868952003

**Išvykimo laikas ir data:**

**2023 m. Balandžio 29 dieną 5:00 val. Išvykimas** Utena

[**Adresas**](https://www.google.lt/search?rlz=1C1GCEA_enLT761LT761&q=panev%C4%97%C5%BEio+kazimiero+paltaroko+gimnazija+adresas&stick=H4sIAAAAAAAAAOPgE-LWT9c3NDIsiC8pKNGSzU620s_JT04syczPgzOsElNSilKLiwGLhRmILgAAAA&sa=X&ved=0ahUKEwjTvsD9w_7WAhVJbVAKHXfHDYIQ6BMIiQEwEg)**:**Aušros g.49, Utena

**Vietos autobuse:**

Į kelionę vykstama 49 vietų autobusu, sustojimai kas 2-3 val. Karštas vanduo autobuse nebus teikiamas. Kavos ar arbatos galėsite nusipirkti sustojimo vietose arba galite įsidėti termosą.

**Kelionės dokumentai:**

Vykstant į kelionė **PRIVALOMA** turėti **LR asmens tapatybėskortelę arba LR pasą**, galiojančius ne mažiau **kaip 3 mėnesius**po kelionės pabaigos (ir suaugusiems ir vaikams). **PASIRŪPINKITE medicininių išlaidų draudimu** arba turėkite **Europos sveikatos draudimo kortelę.**

**Apgyvendinimas:**

Dvi nakvynės tame pačiame šeimyniniame, turistinės klasės viešbutyje prie Baltijos pajūrio - Gdansko įlankos (200 m iki jūros). Kambariuose yra **patalynė, maži rankšluosčiai,** dušas, WC. Šaldytuvų, plaukų džiovintuvų kambariuose nėra.

**Maitinimas:**

**Du pusryčiai ir dvi vakarienės**

(atskiros porcijos, vakarienės metu patiekiama sriuba, antras  patiekalas, gėrimas).

**Papildomi pinigai:**

**Lankomiems objektams asmeniui reikia turėti apie 50 Eur (kelionės vadovas pinigus rinks eurais).**

**KELIONĖSPROGRAMA:**

A.Hitlerio bunkeriai – Šv. Lipkos vienuolynas – Rešlius – Marienburgas – Gdanskas – Oliva – Sopotas - Žalgirio mūšio laukas - Štuthofo vokiečių koncentracijos stovykla – Baltijos pajūris

**Visos kelionės nuvažiuosime apie 1500 km.**

**1 DIENA.**Ryte **(05:00 val.)** išvykstame iš Utenos. **Ūkio lankymas Lenkijoje** Kelionė per Lenkiją. Atvykstame į buvusią **A. Hitlerio karinę būstinę- „Vilko guolį“**. Vilko irštva (vok. Wolfsschanze) – įtvirtintas Hitlerio bunkeris tuometiniuose Rytprūsiuose, iš kurio Antrojo pasaulinio karo metais Hitleris vadovavo Vokietijos ginkluotosioms pajėgoms. Bunkeris buvo skirtas 1941 m. birželio 22 d. invazijai į TSRS (kodinis pavadinimas Operacija Barbarosa) ir naudojamas iki 1945 m. sausio 25 d. Bunkerį sudarė 40 gyvenamųjų, ūkinių ir administracinių pastatų, 7 sunkieji ir 40 lengvųjų gelžbetonio bunkerių. Bunkerių aukščiai nuo šešių iki aštuonių metrų aukščio, iš viršaus apsodinti mišku. Antrojo pasaulinio karo metu Hitleris bunkeryje praleido didžiąją savo laiko dalį – daugiau negu 800 dienų. Šiame bunkeryje 1944 m. liepos 20 d. Klausas von Šfaufenbergas įvykdė  pasikėsinimą nužudyti Hitlerį.

Vykstame į stebuklais pagarsėjusį  **Šv. Lipkos barokinį ansamblį** (bažnyčia ir vienuolynas). Apžiūrime vieną žymiausių Lenkijos šventovių - įspūdingą baroko architektūros ansamblį.

Lankomas **Rešlius** – miestas Varmijos Mozūruose. Išlikusi gotikinė vyskupų pilis, Šv. Petro bažnyčia ir senamiestis.

**Lankomas Žalgirio mūšio laukas**.

Žalgirio mūšio vieta, Griunvaldas (netoli Olštyneko), menanti 1410-tų metų jungtinių Lietuvos ir Lenkijos pajėgų pergalę prieš kryžiuočius ir pasibaigusią Kryžiuočių ordino sutriuškinimu. Įvairūs šaltiniai vertina, kad apie 10 valandų  trukusiame mūšyje dalyvavo 25 000 - 85 000 žmonių, o žuvo 15 000 - 50 000 žmonių.

**Gdansko įlanka** - įlanka Baltijos jūros pietryčiuose.**Baltijos pajūris.  Aistmarės**. Gdansko Įlanką ir Aistmares skirianti **Aistmarių nerija** . Didžiausios Lenkijos upės - Vyslos delta.

Po ekskursijos važiuojame toliau. **Vakarienė + nakvynė  šeimyniniame viešbutyje prie Baltijos pajūrio - Gdansko įlankos (dvi nakvynės toje pačioje vietoje).**

**2 DIENA**. **Pusryčiai**.  Išvykimas į Hanzos pirklių miestą – **Gdanską**, kuriam būdingi įvairūs architektūros stiliai: rūsti gotika, elegantiškasis renesansas, puošnusis rokoko. Apžvalginė ekskursija po senamiestį: „Ilgosios prekyvietės gatvė“, gotikos ir renesanso stiliaus miesto Rotušė, „Neptūno“ fontanas, prabangūs pirklių brolijos „Artūro namai“, Turgaus aikštė, pasivaikščiosime ir pasigrožėsime Motlavos upės krantinėje stovinčiais senoviniais pirklių namais, senojo uosto panorama. Laisvas laikas.

Vykstate į **Sopotą** - garsiausią Lenkijos pajūrio kurortą, garsėjantį vasaros estrada ir aplankote ilgiausią Baltijos jūros molą (511 m). Pasivaikščiojate pagrindine Monte Cassino alėja, moderniosios architektūros „kreivasis namas“.

Išvyka į  XII a. **Olivos katedrą**. Oliva garsėja savo parku. Šiuolaikinė parko forma suformuota nuo 18 a., pakeitusi prieš tai čia buvusius vienuolynų sodus. Parke galima grožėtis alpiniais sodais, įveistais nuo 1920m., žiemos sodais, vandens kaskadomis, taip pat nuostabia medžių alėja, pasodinta net 17 a. Parko prieigose lankytojus kviečia į vidų ilgiausia Lenkijoje rokoko stiliaus Olivos katedra (XIII a.). Tai buvo Rytų Pamario kunigaikščių laidojimo vieta. Akį traukia išraiškingos baltos skulptūros – Kosų giminės antkapis, bei baroko formų sakykla. Vertingiausias katedros paminklas – vargonai, laikomi geriausiais vargonais Europoje. Jie buvo pastatyti 1763-1788 m. rokoko stiliuje ir sudaryti iš 7876 įvairaus diametro vamzdžių.

**Štuthofo koncentracijos stovykla.**  Vieta aprašyta  Balio Sruogos romane „Dievų miškas“.

**Vakarienė + nakvynė  šeimyniniame viešbutyje prie Baltijos pajūrio - Gdansko įlankos (dvi nakvynės toje pačioje vietoje).**

**3 DIENA. Pusryčiai.** Išvykimas į **Marienburgą.** Marienburge buvo Teutonų ordino Didžiojo magistro rezidencija ir ordino valstybės sostinė. Apie 1190 metus kryžiaus karams prieš musulmonus ir pagonis Palestinoje įkurtas Kryžiuočių ordinas. XIV a. kryžiuočiai nugalėjo pagonišką prūsų gentį ir perkėlė ordino būstinę iš Venecijos į Malborką prie Nogato upės dabartinėje šiaurės Lenkijos teritorijoje. Kryžiuočių buvimą mieste liudija 1274 metais statyta įspūdinga raudonų plytų pilis ant upės kranto. Tai didžiausia gotikinė tvirtovė Europoje. Joje buvo kalinamas  Lietuvos Didysis kunigaikštis Kęstutis.

Kelionė per Lenkiją..**Vėlai vakare grįžimas į Uteną**.

Ir tai dar ne viskas ką mes matysime šios kelionės metu !!!!!